In nomine summi Dei. Ego Arluinus et uxor mea Odila, donamus Deo et Sancto Petro, ad locum Cluniacum, aliquid de nostra hereditate, que sita est in pago Matisconense, in villa Iggiaco, hoc est terciam partem unius curtili, et in alio loco alium curtilum integrum, qui terminat a mane terra Sancte Mariæ, de omnibus aliis partibus terra Sancti Petri. Et in alio loco tres perticas in latum de terra plana, et in longum quantum ipsa terra tenet, et in alio loco duas perticas in latum, et in longum quantum ipsa terra tenet; guerpivi etiam aliam terram que sita est in Aliniaco; et in alio loco dono unam petiolam de bosco in Rogiaco vocat. Ut autem firma sit ista donatio, manu propria firmo et presentibus firmandam trado. Et donamus etiam in Domango villa quinque perticas de terra plana. S. Arluini et uxoris sue Odile. S. Riculfi. S. Vulardi. S. Arnaldi. S. Duranni. Actum Cluniaco publice, regnante Heinrico Francorum rege. Interdico itaque ut nulli detur in benefitio.